హెచ్‌యుఎల్‌ ఫలితాలు భేష్‌..
- రూ.1,038 కోట్ల లాభాలు
న్యూఢిల్లీ : ప్రముఖ ఎఫ్‌ఎంసీజీ దిగ్గజ కంపెనీ హిందుస్థాన్‌ యూనీలివర్‌ ప్రస్తుత ఆర్థిక సంవత్సరం అక్టోబర్‌ నుంచి డిసెంబర్‌తో ముగిసిన తృతీయ త్రైమాసికంలో 6.82 శాతం వృద్ధితో రూ.1,037.93 కోట్ల నికర లాభాలు సాధించింది. గతేడాది ఇదే త్రైమాసికంలో రూ.971.66 కోట్ల లాభాలు నమోదు చేసుకుంది. క్రితం త్రైమాసికంలో కంపెనీ మొత్తం ఆదాయం 0.79 శాతం తగ్గి 8,317.94 కోట్లుగా నమోద య్యింది. 2015-16 ఇదే త్రైమాసికంలో 8,384.68 కోట్ల ఆదాయం ఆర్జించింది. నగదు కొరతతో మార్కెట్‌లో నెలకొన్న స్తబ్దత క్రమంగా తగ్గుతూ వ్యాపారం పుంజుకుంటుందని హెచ్‌యుఎల్‌ చైెర్మెన్‌ హరిష్‌ మన్‌వాని పేర్కొన్నారు. గత త్రైమాసికం సవాల్‌తో కూడుకున్నప్పటికీ మెరుగైన ఫలితాలు నమోదు చేశామన్నారు. సోమవారం బీఎస్‌ఈలో హెచ్‌యుఎల్‌ సూచీ 0.25 శాతం పెరిగి రూ.863.25 వద్ద ముగిసింది.
మీ స్నేహితులకు రికమెండ్ చెయ్యండి